《中秋夜宴集值天将雨》
明代·卢龙云

雨色微茫渐近城，今宵谁解卜阴晴。冰轮未向云间现，暑气先阴野外清。

密坐岂妨成四美，深杯那厌欲三更。夜阑澄霁天如洗，依旧辉光万里生。

作者简介：广东南海人，字少阴。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。